als_Latn dik_Latn sag_Latn
Asport – Sot janë zhvilluar edhe dy ndeshje të xhiros së tretë të Raiffaisen Superliges së Kosovës në futboll.
Efikasiteti i dobët i sulmuesve, bëri që të shohim vetëm një gol nga të dy takimet. Vëllaznimi i Gjakovës ka fituar minimalisht si nikoqir i Trepçës, derisa Trepça ’89 dhe Hajvalia kanë luajtur pa rrjeta të prekura në Mitrovicë.
Vëllaznimi – Trepça 1:0 (Gjergj Bushaj ‘1)
Vëllaznimi e ka shijuar fitoren e parë të sezonit, në Raiffeisen Superligën e Kosovës në futboll.
Skuadra gjakovare ia doli ta mposht Trepçën në Gjakovë me rezultat minimal 1:0 falë golit të hershëm të realizuar.
Në fakt, që në minutën e parë, pas një faulli të akorduar për kuq e zinjtë, Alban Guci harkoi mjaft mirë dhe Gjergj Bushaj e gjeti golin pas një gjuajtjeje të saktë me kokë.
Në vazhdim, ‘Xehetarët’ kanë rrezikuar disa herë seriozisht, si me Enis Zabërxhën, Shpëtim Babajn e Getoar Dragushën, por nuk ia dolën t’i barazonin shifrat.
Pjesa e dytë ishte e nivelizuar, me pak raste. Mikpritësit e ruajtën me kujdes avantazhin e krijuar nga 45 minutëshi i parë dhe i arkëtuan tri pikë.
Në anën tjetër, Trepça e pësoi humbjen e dytë të sezonit. Xhiron e ardhshme, Vëllaznimi do të luajë me Lirinë në Gjakovë, kurse Trepça e pret Hysin në Mitrovicë.
Trepça ’89 – Hajvalia 0:0
Trepça ’89 i ka ndarë pikët me Hajvalinë, në një ndeshje mjaft interesante të zhvilluar të dielën në Mitrovicë.
Pjesa e parë u përshkua me disa raste të skuadrave, por pa gola. Ndërkaq, në atë të dytë u arritën të dy golat.
Fillimisht befasuan lojtarët nga Hajvalia, respektivisht sulmuesi Festim Krasniqi, i cili në minutën e 55-të shënoi pas një kundërsulmi të mysafirëve.
Ndërkaq, në minutën e 66-të, vendësit barazuan falë golit të Shemsi Osmanit, i cili e mori një top të mirë nga Isuf Llumnica.
Ky i fundit e lëshoi një rast të mirë në fund të ndeshjes. Ekipi gjelbër e bardh pati edhe raste tjera me Shpëtim Idrizin e Samir Sahitin, kurse Hajvalia e pati një mundësi në fund të takimit me Fillim Guraziun.
‘Xehetarët’ dështuan ta gjejnë fitoren e dytë të sezonit, mirëpo mbetën një prej tri ekipeve të pamposhtura në tri xhirot e para.
Në anën tjetër, për debutuesin e Superligës, barazimi ndaj fituesit të Kupës dhe Superkupës së Kosovës, është mirëseardhur.
/express/
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn ace_Latn als_Latn als_Latn als_Latn als_Latn als_Latn als_Latn als_Latn zho_Hans eng_Latn